《送千岩摘稿还仲仁》
宋代·丘葵

借得千岩一卷诗，吟窗尽日不停披。
苍波溜雨岷峨柏，赤石封停岣嵝碑。
不是胸中横屴崱，如何笔下许瑰奇。
还君此宝文房裹，应有神明为护持。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。